jkorsvik/nowiki_second_scrape_merged huggingface dataset:
Verket i Tårnsalen

Verket i Tårnsalen er en navnløs installasjon som har fått dette navnet av publikum. Senere er navnet tatt i bruk av verkets opphavsmenn. Verket er lagd av den norske kunstneren Kjell Bjørgeengen og Aernoudt Jacobs. Det befinner seg i den såkalte Tårnsalen i Bergen Kunstmuseum, det tidligere Lysverket i Bergen.
Selve verket består av tretten små golvmonterte høytalere og syv store flatskjermer i ett stort hvitt rom med et tårnoverbygg som slipper lyset ned fra store vindusflater. Høytalerne spiller av prosesserte feltopptak, mens skjermene blir brukt til å formidle syntetiserte bilder i blåhvite toner. Fordi bildene er syntetiserte er det uklart om de skal oppfattes som datakunst eller videokunst.
Det er kommentert at dette verket er så referanseløst at det nærmer seg privatspråket. Dette står i skarp kontrast til Wickensteins regelbaserte teorier. Jacobs mener at persepsjon er viktig i hans akustiske installasjoner og hva lytteren legger i de lydene han formidler. Det kan derfor legges i dette at han mener kunsten er i et privatspråk. Bjergeengen på sin side mener at kunstverket ikke er ferdigstilt slik det står. Dette kan oppfattes som at kunstneren overlater regelbyggingen til beskueren.
For kunstnerne er det viktig å formidle at lyden som spilles ikke er støy, men et strukturert lydbilde fra virkeligheten.


== Eksterne lenker ==
Kjell Bjørgeengen
Aernoudt Jacobs
Manturovo

Manturovo (russisk: Мантурово) er en by i Kostroma oblast i Russland. Byen ligger på høyre bredd av elva Unzja (en sideelv til Volga), rundt 250 km nordøst for Kostroma. Innbyggertall: 18 900 (2005 est), 19 457 (folketelling 2002).
Landsbyen Manturovo ble første gang nevnt i 1617. Den fikk innvilget bystatus i 1958.
Manturovo ble knyttet til jernbanen St. Petersburg – Vjatka i 1908. Siden da har den utviklet seg fra en stille landsby til et senter for skogsindustri, inkludert en stor finerfabrikk. 


== Referanser ==


== Eksterne lenker ==
(en) Manturovo – kategori av bilder, video eller lyd på Commons
Aernoudt Jacobs

Aernoudt Jacobs (født 1968 i Wilrijk, Belgia) er en belgisk komponist og lydkunstner. Hans kunstneriske lydarbeider er et resultat av feltundersøkelser hvor lydopptakene brukes i komposisjoner. Lyder som understøtter kjennsgjerninger, minner og omstendigheter brukes for å oppnå lydbilder som hensetter lytteren i spesielle sinnsstemninger. Han bruker psyko-akustiske teorier til å påvirke selve lyttingen, og for å forsterke og endre lydens fysiske, rommlige og emosjonelle karakter.
Jacobs er utdannet arkitekt.


== Referanser ==


== Eksterne lenker ==
Offisielt nettsted
Grønlandskommisjonen

Grønlandskommisjonen (dansk: Grønlandskommissionen) var en kommisjon som ble nedsatt i 1948 av danske og grønlandske myndigheter.
Danmarks daværende statsminister, Hans Hedtoft, var sentral i etableringen av denne kommisjonen. 
Kommisjonen ble etablert i et forsøk på å bedre levestandarden blant grønlenderne. De gjorde en utredning, og leverte i 1950 sin inntilling, som bl.a. anbefalte at Grønlands status som koloni skulle opphøre, slik at de ble innlemmet i Danmark som et amt. Kommisjonen ble deretter oppløst. 
I 1953 ble forslaget gjennomført – Grønland ble ved grunnlovsendringen av 5. juni 1953 dansk amt. Dette betød bl.a. at grønlenderne ble likestilt med befolkningen i Danmark, økonomisk og juridisk. 
I tiåret etter kommisjonens innstilling ble det også bevilget store beløp til modernisering og utbygging av det grønlandske samfunnet. Dels forsøkte man å fjerne statsmonopolet på handel, dels forsøkte de å bedre vilkårene for utenlandske investeringer på Grønland. Dette skulle føre til etableringer av industri på Grønland, med påfølgende økonomisk vekst. På denne måten skulle det også bli mulig å bygge ut skoleverket og helsevesenet, og bedre boligstandarden der. 


== Kuriosa ==
Grønlandske Kathrine Chemnitz og danske Kirstine Ladefoged Jensen var de eneste kvinnene som satt i Grønlandskommisjonen
Kortslutning

En elektrisk kortslutning er noe som skjer når to spenningsførende leder berører hverandre i et elektrisk system. Det kan også forekomme kortslutning ved overslag eller lysbue. En kortslutning i et elektrisk system kan forekomme når leder som fører strøm til for eksempel en stikkontakt får et brudd på isolasjonen og kommer i kontakt med hverandre eller eventuelt andre ledende deler i anlegget som har et elektrisk potensial. Hvis lederen kommer i kontakt med en annen ledende del er det ofte en jordfeil.


== Beregninger ==
Det er mulig å beregne hvor stor strøm som kommer til å oppstå i kortslutningspunktet, dette er også en beregning som skal utføres av autoriserte elentreprenører for å sikre anlegget mot langvarige kortslutninger og for å sjekke at utstyret som blir montert tåler strømmen som oppstår. Måleinstrument kan benyttes for å få et nøyaktig tall etter at installasjonen er ferdig, men for å velge riktige dimensjoner på både sikringer og kabler burde det beregnes på forhånd. Det er nemlig ikke garantert at sikringen løser ut ved lengre avstander mellom vernet og punktet som man henter strømmen fra (stikkontakten).
Dette er normalt ikke noe problem ved mindre installasjoner, eksempelvis boliger og leiligheter, derimot kan det vise seg å være et problem i større bygg som industribygg, skoler og kontorbygg hvor avstanden fra sikringen til forbrukspunktet kan være mange meter. Hvis kabelen som fører strømmen er for lang vil aldri sikringen kunne registrere at det faktisk er en kortslutning ute på anlegget. I IT-nett og TT-nett går det an å gjøre en forenklet beregning for å finne ut strømmen som går gjennom en kortslutning på anlegget, ofte beregnet/målt ved matepunktet.
Ik3pmaks = (1,05 × Un) ÷ (√3 × (Zytre + (Rfase × l))) = ... kA
hvor
Ik3pmaks = Den største kortslutningsstrømmen målt i kiloampere
1,05 = Normert spenningsfaktor
Un = Hovedspenningen målt i volt
Zytre = Impedans i foranliggende nett målt i mΩ
Rfase = Faseresistans i kabelen målt i mΩ/m
l = Kabellengde målt i meter
(Man regner alltid med maks antall faser, i de fleste tilfeller 3)
Det er også mulig å beregne minste kortslutningsstrøm, noe som også er viktig for å sjekke at vernet som beskytter mot kortslutning faktisk klarer å "se" feilstrømmen.
Ik2pmin = (0,95 × Un) ÷ (2 × 1,2 × (Zytre + (Rfase × l)))
hvor
Ik2pmin = Den minste kortslutningsstrømemen målt i kiloampere
0,95 = Normert spenningsfaktor
Un = Hovedspenningen målt i volt
2 = Faktor for ledningslengden frem og tilbake
1,2 = Faktor for omregning av resistansen i Cu-ledere fra 20 til 70 °C (Ved PEX- eller EPR-isolasjon benyttes faktoren 1,28)
Zytre = Impedans i foranliggende nett målt i mΩ
Rfase = Faseresistans i kabelen målt i mΩ
l = Kabellengde målt i meter
(Formelen over gjelder for PVC-isolerte ledere.)
Det finnes dataprogrammer som kan hjelpe til med kortslutningsberegningene, da dette er en ganske omfattende prosess. Dette er to enkle måter å gjøre beregningene på.
Helge Røragen

Helge Røragen (født 20. juli 1928 på Røros, død 13. mars 2013 i Østre Toten) var ordfører i Østre Toten fra 1984 til 1991. Røragen representerte Arbeiderpartiet. Han var også varaordfører i seks år.
Røragen var lærer, i likhet med flere av etterkrigstidas ordførere i Østre Toten. Han tok studentereksamen i Volda og han har lærerskoleeksamen fra Oslo i 1952. Røragen kom til Kirkenær skole i Kolbu i 1956, et sted han kjøpte som privatbolig etter at skolen ble lagt ned. Til skolen hørte noen få mål innmark og en låve med fjøs. Røragen hadde der dyrehold i småskala men mest sauedrift nesten helt til han døde. 
Røragen vakte oppsikt da han tidlig innførte bruk av lydbåndopptaker for å bedre innlæringsprosessen i engelsk for bygdas unge.
Han ble tilsatt som rektor ved den nye Smeby skole i 1965, der han virka fram til 1993. Helge Røragen var gift med Annie, f. Freberg og hadde to døtre.


== Kilder ==
Rosseland, Leiv: Skole i den trivelige bygda. Det kommunale skoleverk i Østre Toten gjennom skiftende tider, Østre Toten 1994.
Kathrine Chemnitz

Kathrine Chemnitz (født 28. juni 1894 i Qaqortoq, død 1. desember 1978 i Nuuk) var en grønlandsk politiker. Hennes fulle navn var Vilhelmine Else Kathrine Dorthe Chemnitz. 


== Familie ==
Hennes foreldre var Kanuthus Josefsen og Juliane Kielsen. Hun giftet seg i 1917 med Jørgen Chemnitz, sammen fikk de 6 barn. 


== Yrkeskarriere ==
Tidlig på 1900-tallet var det ingen utdanning for jenter på Grønland. Hun fikk derfor jobb som kiffaq, dvs tjenestejente, hos en dansk familie. Hun ble med denne familien til Danmark, der de forsøkte å få henne inn på en husmorskole. Søknaden ble imidlertid avslått av Jens Daudgaard-Jensen, som var direktør for Den Kongelige Grønlandske Handel. Han måtte godkjenne alle utdanninger som grønlendere søkte på i Danmark. Avslaget var begrunnet i at hun ikke ville bli respektert i Danmark. 
Dette avslaget gjorde at hun senere ble en forkjemper for grønlandske kvinners utdanning. 
Chemnitzfamilien hun hadde giftet seg inn i var en innflytelsesrik og velutdannet familie. Dette bidro til at hun fikk muligheten til å bidra til å etablere den første kvinneforeningen på Grønland, i Nuuk. Hun var formann her, og da det etterhvert ble etablert flere lokale kvinneforeninger, og disse ble samlet i en landsforening i 1960 ble hun formann også for landsforeningen. Denne het «De Grønlandske Kvindeforeningers Sammenslutning» (APK – Kalaallit Nunaanni Arnat peqatigiit Kattuffiat). 
I 1948 ble hun medlem av Grønlandskommisjonen, som eneste grønlandske kvinne. Her jobbet hun i flere utvalg, og fikk bl.a. sikret etableringen av to husholdningsskoler i Qaqortoq og Aasiaat. Da utvalget ble lagt ned etter sin innstilling i 1950 ble hun tildelt «Den Kongelige Belønningsmedaille» i gull. 


== Kilder ==
Dansk Kvindebiografisk Leksikon – Kathrine Chemnitz
Simon Dumont

Simon Francis Dumont (født 9. juli 1986 i Bethel i Maine i USA) er en amerikansk profesjonell skikjører. Han regnes som en av de fremste innenfor freestylebevegelsen og blant verdens beste superpipekjørere.Dumont er særlig kjent for sin «ingenting-å-tape stil» og for sine triks (540-er og 1260-er). Han har også opptrådt i flere skifilmer, blant annet «Mind the Gap», «War», «Teddybear Crisis» og «Push». Dumont har også etablert Empire Clothing company, et selskap som lager og selger skiklær, der han har deltatt aktivt med idéer til utforming av klær og skiutstyr. Dumont er kjent for sin eksepsjonelle høyde i half-pipe konkurranser, og kommer ofte 20 fot høyt ut av half-pipen. Dumont er også kjent for sitt signaturtriks, nemlig dobbel superman salto.


== Referanser ==


== Eksterne lenker ==
(en) Simon Dumont – FIS (freestyle)
Soligalitsj

Soligalitsj (russisk: Солига́лич) er en by i Kostroma oblast i Russland. Byen ligger på høyre bredd av elva Kostroma, rundt 170 km nordøst for Kostroma. Innbyggertall: 6 996 (folketelling 2002).


== Historie ==
Byen oppsto som et senter for saltverk, som forsynte ikke bare Russland, men også store deler av Skandinavia med salt. Disse saltverkene ble først nevnt i Ivan Kalitas testamente som Sol-Galitskaja (russisk: Соль-Галицкая, eller «Salt fra Galitsj»).
På slutten av 1300-tallet ble familien til Dmitrij Sjemjaka eiere, og forsynte ham med nødvendige inntekter til å kunne føre en langvarig krig om kontrollen over Moskva. I 1450 ble både Galitsj og Soligalitsj til slutt erobret av Vasilij II av Storfyrstedømmet Moskva. På 1500-tallet ble saltverkene utnyttet av Troitse-Sergijeva Lavra og fem andre klostre. Bosetningen ble gjentatte ganger plyndret av Kazan-tatarer og udmurter.
I 1609 ble Soligalitsj sete for en vojvod. Den ble igjen plyndret av en av de polske hærene som streifet rundt i Russland i Russlands urolige tider. I 1649 ble trebyen ødelagt av brann. Mot slutten av 1600-tallet ble et halvt dusin kirker gjenoppbygd i stein, og de står den dag i dag.
I 1708 ble Soligalitsj en del av Arkhangelsk gubernija. Sytti år senere ble det separate Kostroma gubernija dannet, med Soligalitsj som et av ujezd-sentrene.


== Økonomi og næringsliv ==
Byen er i dag kjent som et spa-sted, ettersom den har mineralkilder, silt- og mudderbad.


== Kjente personer fra Soligalitsj ==
Gennadij Nevelskoj, russisk oppdagelsesreisende.


== Referanser ==


== Eksterne lenker ==
Soligalitsj historie og landemerker (russisk)
Iglo

En iglo er en form for snøhus. Igloen er kuppel- eller halvkuleformet, og bygges av faste og harde snøblokker som legges i spiral slik at avslutningsblokken på toppen blir tilnærmet rund. Luften i snøen virker som isolasjon og bidrar til at lufttemperaturen inne og ute vil kunne variere. Ved å lage små og mere dyptliggende inngangspartier kan en hindre at der trekkes varme ut mens en oppholder seg inne. En må dog sørge for friskluft ved å lage et hull i taket.
I likhet med snøhuler er igloer midlertidige losjier som beskytter mot ekstremt vær. Snøsmelting på innsiden vil etter en tid stenge for luften, og isolasjonsevnen forringes slik at en må bygge en ny, dersom en skal bli lengre på samme stedet. 
Slike igloer brukes blant annet av inuiter når det er vinter. De fleste igloer er mellom 3 og 5 meter i diameter. En iglo som brukes når det er jakt er som regel mye mindre, mellom 1,5 meter og 2 meter. Ordet iglo kommer av inuittisk iglu, som betyr «hus».
Udmurter

Udmurter (eldre navn votjaker) er et finsk-ugrisk folkeslag i Russland, hovedsakelig i republikken Udmurtia og naboregionene. Ved den russiske folketellingen i 2002 var det 637 000 udmurter i Russland. 464 000 av dem kunne udmurtisk. De fleste udmurter har tradisjonelt vært ortodokse kristne.
Udmurtene har vært under russisk herredømme siden midten av 1500-tallet, da Russland erobret det tatarske Kazan-khanatet. Etter den russiske revolusjonen var udmurtene et av de første folkeslagene som fikk et eget autonomt område, Den votjakiske autonome oblast, som ble opprettet 4. november 1920. Dette området ble til Den udmurtiske autonome sosialistiske sovjetrepublikk 28. desember 1934. Etter at Sovjetunionen gikk i oppløsning ble Udmurtia en republikk i Den russiske føderasjon.
I 2002 bodde rundt 71 % av udmurtene i Russland i Udmurtia, der de utgjorde 29,3 % av befolkningen.
Jason Earles

Jason Daniel Earles (født 26. april 1977 i San Diego, California) er en amerikansk skuespiller. 
Han er kjent i rollen som Jackson Stewart i TV-serien Hannah Montana. Han spiller skurk i filmen Finn Far, som akkurat har hatt premiere på Disney Channel. Han spilte også korpsnerden Ernie Kaplowitz i filmen American Pie Presents Band Camp, han spiller også Rudy fra Kickin' It på Disney XD, fra 2005. I 2002 giftet han seg med Jennifer Earles 


== Referanser ==


== Eksterne lenker ==
(en) Jason Earles på Internet Movie Database 
(sv) Jason Earles i Svensk Filmdatabas 
(da) Jason Earles på Scope 
(fr) Jason Earles på Allociné 
(en) Jason Earles på AllMovie 
(en) Jason Earles hos Rotten Tomatoes 
(en) Jason Earles hos The Movie Database
Neja (by)

Neja (russisk: Не́я) er en by i Kostroma oblast i Russland. Byen ligger på høyre bredd av elva Neja (ei sideelv til Unzja), rundt 190 km nordøst for Kostroma. Innbyggertall: 11 200 (2005 est), 11 506 (folketelling 2002).
Bosetningen Neja ble grunnlagt i 1906 og fikk bystatus i 1958.


== Referanser ==


== Eksterne lenker ==
(ru) Offisielt nettsted 
(en) Neya – kategori av bilder, video eller lyd på Commons
Nerekhta

Nerekhta (russisk: Не́рехта) er en by i Kostroma oblast i Russland. Byen ligger ved elva Nerekhta (ei sideelv til Solonitsa), 40 km sørvest for Kostroma. Innbyggertall: 26 002 (folketelling 2002).
Byen er kjent siden tidlig på 1200-tallet, men har bevart få monumenter fra gammel tid, med unntak av flere 1600-talls kirker. Den har vært kjent for sine tekstiler siden 1800-tallet. 


== Referanser ==


== Eksterne lenker ==
Offisielt nettsted for Nerekhta
Kne

Kne, kneregionen (latin: genu, regio genus) er en kroppsregion midt på benet (membrum inferiosis) som forbinder låret (femur) med leggen (crus) og omfatter kneleddet (art. genus), kneskjellet (patella) og knehasen (fossa poplitea).
Kneregionen avgrenses av to transversalplan: Et proximalt, rett ovenfor kneskålens begynnelse (basis patellae) og et distalt, rett under det ventrale utspringet under skinnebenets (tibia) hode (tuberositas tibiae).
Lårbenet (os femoris) og skinnebenet (tibia) står normalt med en vinkel på 175° mot hverandre. En mindre vinkel kalles kalvbenthet (genu valgum) og en større vinkel kalles for hjulbenthet (genu varum).
Kneplager

Meniskskade
Korsbåndskade
Bursitt
Leddgikt
Overbelastning
Synovitt
Patellaskade
Vann i kneet
Chondromalacie patella
Kneskjellbrudd (osteochondrit)
Sidebåndsskade
Bakers cyste
Jumper's knee
Schlatters sykdom
Knebrudd
Senebetennelse
Kneartrose (kneleddsslitasje)
Bakteriell leddbetennelse
Ploymyalgi revmatisme
Polymyositt
Reaktiv artritt
Fibromyalgi
Hypermobile ledd
Langdistansekne
IsjiasUndersøkelse av kneet
Kneleddsundersøkelsen består oftest av inspeksjon, klemming på strukturer rundt leddet, testing av kraft og bevegelighet, tester for påvisning av korsbåndskader, meniskskader og andre leddbåndskader. Ved spesielle tilfeller vil det være aktuelt for legen å tappe ut leddvæske – ved sterk hevelse eller ved behov for å undersøke leddvæsken. Ved mistanke om underliggende sykdom er det aktuelt å ta blodprøver. Røntgen, CT, MR og eventuelt artroskopi er aktuelle undersøkelser ved utredning av skader i kneet.
Adrian Sutil

Adrian Sutil (født 11. januar 1983 i Starnberg i Tyskland) er en tysk Formel 1-fører. Han har kjørt for teamene Midland, Spyker og Force India. I 2014 kjørte han for Sauber.


== Karriere ==
Sutil debuterte i Formel 1 i 2007 for det nederlandske laget Spyker F1, tidligere Midland F1/Jordan Grand Prix. Høydepunktet var under Japans Grand Prix da han fullførte på en sterk 9.-plass i kraftig regn. Etter løpet ble Vitantonio Liuzzi på 8.-plassen gitt en 25-sekunders straff for å ha forbikjørt under gulflagg, og plassen og det siste poenget ble da gitt til Sutil. Dette var hans første poeng i Formel 1.
Før 2008-sesongen ble Spyker F1 solgt til indiske Vijay Mallya og navnet ble byttet til Force India F1 Team. Bilen denne sesongen var Spykers bil fra 2007, men med oppgraderinger samt et nytt livery. Bilen var fortsatt feltets minst konkurransedyktige bil, og Sutils eneste mulighet for poeng ble spolert han ble påkjørt bakfra av Kimi Räikkönen, for å så måtte bryte løpet mens han lå på en 4.-plass i Monaco.
Sutil fortsatte i Force India i 2009, og tok sesongens poeng i Italia når han fullførte løpet på en 4.-plass etter en sterk kvalifisering hvor han sikret seg 2.-plassen på gridden. Han satte også løpets raskeste runde.
Han fortsatte å kjøre for Force India i 2010 og 2011. I 2012-sesongen ble han erstattet av Nico Hülkenberg, men da Hülkenberg i 2013 gikk til Sauber ble Sutil igjen Force India-fører.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Noter til tabellen:

Note 1:  - Brøt løpet, men ble klassifisert ettersom han hadde fullført over 90% av løpsdistansen.


== Referanser ==


== Eksterne lenker ==
Offisielt nettsted 
(en) Adrian Sutil – kategori av bilder, video eller lyd på Commons 
(en) Adrian Sutil – galleri av bilder, video eller lyd på Commons 
(de) Adrian Sutil – Munzinger Sportsarchiv 
(en) Adrian Sutil – racing-reference.info 
(en) Adrian Sutil – Driver Database
James Burrows

James Edward Burrows (født 30. desember 1940) er en amerikansk TV-regissør som har arbeidet innen fjernsynsmediet siden 1970-tallet. Burrows har regissert over 50 TV-piloter og var medskaper av den langvarige TV-komedien Cheers.
Burrows var med på å skape Cheers sammen med brødrene Glen og Les Charles. Brødrene var også tidligere ansatt ved MTM Enterprises og fungerte som produsenter av TV-serien Taxi hvor Burrows arbeidet som husregissør for 76 episoder.Burrows ble født i en jødisk familie i Los Angeles i California som sønn av Ruth (Levinson) og Abe Burrows, en velkjent komponist, regissør og skribent.


=== TV-show ===
Burrows har regissert tallrike TV-show, inkludert:

1970-tallet – The Mary Tyler Moore Show, The Bob Newhart Show, Rhoda, Laverne & Shirley, Busting Loose, The Ted Knight Show, Taxi, The Associates
1980-tallet – Cheers, The Hogan Family, Dear John, Night Court
1990-tallet – Wings, Frasier, Venner for livet, NewsRadio, 3rd Rock from the Sun, Pearl, Dharma & Greg, Caroline in the City, Will & Grace, George & Leo
2000-tallet – The Class, Courting Alex, Two and a Half Men,  Back to You, The Big Bang Theory, Gary Unmarried, Hank
2010-tallet – Romantically Challenged, Mike & Molly, Better with You, $#*! My Dad Says, 2 Broke Girls, Partners, The Millers, Sean Saves the World, Friends with Better LivesI tillegg, ved 2012 hadde Burrows regissert over 50 TV-piloter.


== Referanser ==


== Eksterne lenker ==
(en) James Burrows på Internet Movie Database 
(sv) James Burrows i Svensk Filmdatabas 
(da) James Burrows på Scope 
(fr) James Burrows på Allociné 
(en) James Burrows på AllMovie 
(en) James Burrows hos The Movie Database 
(en) James Burrows hos Internet Broadway Database
Christina Pickles

Christine Marie Pickles (født 17. februar 1935 i Yorkshire i England) er en britiskfødt amerikansk skuespillerinne. Hun har vært med i TV-serier som Roseanne, Matlock, Diagnosis Murder og Murder, She Wrote. Andre roller er i St. Elsewhere og Venner for livet.


== Filmografi ==

The Guiding Light som Linell Conway (1970–1972)
Seizure (1974) som Nicole Blackstone
Another World som Countess Elena DePoulignac (1977–1979)
Rush It (1978) som Eve
The White Shadow som Christine (1 episode, 1981)
Lou Grant som Elsa (1 episode, 1982)
It Came Upon the Midnight Clear (1984) som Chris
Masters of the Universe (1987) som Sorceress of Castle Grayskull
Tales from the Hollywood Hills: Golden Land (1988) som Irene
St. Elsewhere som Nurse Helen Rosenthal (137 episoder, 1982–1988)
Family Ties som Ruth Hobart (2 episoder, 1988)
Who's the Boss? som Laura (1 episode, 1988)
The Hijacking of the Achille Lauro (1989) som Charlotte
The People Next Door som Cissy MacIntyre (10 episoder, 1989)
In the Heat of the Night som Dr. Lureen Allcott (1 episode, 1991)
Matlock som Diana Huntington (2 episoder, 1992)
Laurie Hill som Mary (2 episoder, 1992)
Nightmare in the Daylight (1992) som Sarah Jenner
A Twist of the Knife (1993) som Marilyn Cabot
Revenge of the Nerds IV: Nerds in Love (1994) som Tippy
Legends of the Fall  (1994) som Isabel Ludlow
Sisters som Didi Poncell (1 episode, 1994)
Cybill som Betty (1 episode, 1995)
Murder, She Wrote som Susan McGregor (1 episode, 1995)
Diagnosis Murder som Bea Michaels (1 episode, 1996)
No Easy Way (1996) som Mrs. Livingston
Grace of My Heart (1996) som Mrs. Buxton
Romeo + Juliet (1996) som Caroline Montague
Weapons of Mass Distraction (1997) som Mrs. Frieda Messinger
The Wedding Singer (1998) som Angie Sullivan
Monday After the Miracle (1998) som Kate Keller
Murder She Purred: A Mrs. Murphy Mystery (1998) som Mim Sanburne
Valerie Flake (1999) som Meg Darnell
JAG som Trish Burnett (3 episoder, 1998–2000)
Get Real som Elizabeth Parker (22 episoder, 1999–2002)
Angels Don't Sleep Here (2002) som Angela Porter
Sol Goode (2003) .... Sols mor
Venner for livet som Judy Geller (19 episoder, 1994–2003)
Kat Plus One (2004) som Gloria
The Division som Florence Hayes (1 episode, 2004)
Medium som Mrs. Walker (1 episode, 2006)
The Family Holiday som Elizabeth Rogers (2007)
Flower Girl (2009) som Evangeline Walker
How I Met Your Mother som Rita (2 episoder, 2009–2011)
Atlas Shrugged: Part I (2011) som Mother Rearden
Animal Practice som Sabrina French (1 episode, 2013)
Live at the Foxes Den (2013) som Mrs. Ducksworth


== Referanser ==


== Eksterne lenker ==
(en) Christina Pickles – kategori av bilder, video eller lyd på Commons 
(en) Christina Pickles på Internet Movie Database 
(sv) Christina Pickles i Svensk Filmdatabas 
(da) Christina Pickles på Scope 
(fr) Christina Pickles på Allociné 
(en) Christina Pickles på AllMovie 
(en) Christina Pickles hos The Movie Database 
(en) Christina Pickles hos Internet Broadway Database 
(en) Christina Pickles hos Internet Broadway Database